नाराज नजर आईं जया बच्चन, बोलीं- बहरी नहीं हूं, इवेंट में पहुंचे कई सेलेब्स
Rocky Aur Rani Ki Prem Kahani Screening Photos; णवीर सिंह यहां अकेले ही पहुंचे जबकि लीड एक्ट्रेस आलिया भट्‌ट हस्बैंड रणबीर कपूर के साथ नजर आईं। दोनों ब्लैक आउटफिट्स में ट्विनिंग करती दिखे।
बीती रात मुंबई में करण जौहर की फिल्म ‘रॉकी और रानी की प्रेम कहानी’ की स्क्रीनिंग रखी गई। इस स्क्रीनिंग में फिल्म की स्टार कास्ट समेत बॉलीवुड के कई बड़े सेलेब्स पहुंचे।
फिल्म के लीड एक्टर रणवीर सिंह यहां अकेले ही पहुंचे, जबकि लीड एक्ट्रेस आलिया भट्‌ट हस्बैंड रणबीर कपूर के साथ नजर आईं। दोनों ब्लैक आउटफिट्स में ट्विनिंग करती दिखे।
श्वेता बच्चन ने रणवीर को गिफ्ट किया लॉकेट
इस मौके पर रणवीर सिंह अपने जाने-माने अंदाज में नजर आए। उन्होंने स्क्रीनिंग पर पहुंचे एक-एक पैपराजी से पर्सनली मुलाकात की और उन्हें गले से लगाया।
रणवीर और पैप्स का यह बॉन्ड इंडस्ट्री में चर्चा का विषय बना रहता है। पैप्स उन्हें प्यार से बाबा बुलाते हैं। स्क्रीनिंग के अमिताभ बच्चन की बेटी श्वेता बच्चन ने रणवीर को एक लॉकेट भी गिफ्ट किया।
जया बोलीं- चिल्लाओ मत, आराम से बात करो
अमिताभ बच्चन की पत्नी जया बच्चन बेटे अभिषेक बच्चन और बेटी श्वेता बच्चन के साथ यहां पहुंचीं। वे एक बार फिर से पैपराजी से नाराज नजर आईं।
जब पैप्स ने उन्हें पुकारा तो वो चिढ़कर बोलीं- मैं बहरी नहीं हूं। चिल्लाओ मत, आराम से बात करो। इवेंट में उनके साथ अभिषेक बच्चन और श्वेता बच्चन भी पहुंचे।
वायरल हुआ रणबीर-करिश्मा-रणवीर का फोटो
रणबीर कपूर की बहन करिश्मा कपूर भी यहां मौजूद थीं। रणबीर और रणवीर के साथ उनका एक फोटो भी सोशल मीडिया पर वायरल है। करिश्मा ने खुद इस फोटो को सोशल मीडिया पर शेयर करते हुए लिखा, माय हार्टलाइन एंड माय ब्लडलाइन रॉकी एंड रणबीर।
पार्टी के बाद मनीष मल्होत्रा के घर पहुंचे सेलेब्स
फिल्म की स्टार कास्ट के अलावा इस स्क्रीनिंग में शाहरुख खान की पत्नी गौरी खान, सारा अली खान, कटरीना कैफ, विक्की कौशल, करिश्मा कपूर, मनीष मल्होत्रा, मलाइका अरोड़ा, अनन्या पांडे, नीतू सिंह, नेहा धूपिया समेत कई सेलेब्स ने शिरकत की।
फिल्म स्क्रीनिंग के बाद इनमें से कई सेलेब्स डिनर पार्टी के लिए डिजाइनर मनीष मल्होत्रा के घर पहुंचे।
फिल्म रॉकी और रानी की प्रेम कहानी 28 जुलाई को थिएटर्स में रिलीज होगी। इसमें रणवीर और आलिया के अलावा जया बच्चन, शबाना आजमी और धर्मेंद्र अहम किरदारों में नजर आएंगे।